KLM aviakompaniyasining Amsterdamdan Pekinga amalga oshirilayotgan uzoq masofalik reysi yo‘lovchisi samolyotning ikkinchi uchuvchisiga tan jarohatini yetkazdi, deya xabar bermoqda Frans Press agentligi kompaniya bayonotiga asoslangan holda. Hodisa yakshanba, 3 yanvar kuni sodir bo‘lgan, biroq oradan ikki kun o‘tibgina ommaga oshkor qilindi. “Yakshanba, 3 yanvar kuni Pekinda KL897 reysi bortida o‘zini idora qila olmaydigan yo‘lovchi hojatxonaga qamalib olib, o‘ziga oz miqdorda tan jarohatini yetkazgan... Shundan so‘ng u samolyot salonidagi oshxonalardan birida ikkinchi uchuvchini ham jarohatladi”, - deya iqtibos keltirdi agentlik. Hodisa guvohlarining so‘zlariga ko‘ra, yo‘lovchi o‘tkir qurol – pichoq yoki singan stakan bo‘lagi bilan jarohat yetkazgan. Aviatashuvchi mazkur xabarni tasdiqlamadi. Aviakompaniya xabariga ko‘ra, jarohat olgan uchuvchi Pekinda davolanganidan so‘ng Niderlandiyaga qaytib ketgan.